Okresná prokuratúra Nové Mesto nad Váhom 
Hviezdoslavova 36, 915 01 Nové Mesto nad Váhom

Sp. zn. : Pv 809/13/3304	Nové Mesto nad Váhom, 9.5.2014
EEČ : 2-24-31-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Nové Mesto nad Váhom
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
vedené na tom skutkovom základe, že ako otec mal. XXXXX, nar. 04.04.2001   a  XXXXX  XXXXX nar.   29.12.1993 si v Novom Meste nad Váhom neplnil svoju vyživovaciu povinnosť vyplývajúcu mu z ustanovenia § 62 Zákona o rodine, deklarovanú mu i rozsudkom Okresného súdu v Novom Meste nad Váhom pod č. k. 4P/100/2012  zo dňa 09.10.2012, právoplatného dňa 01.12.2012, vykonateľného dňa 15.11.2012, ktorým   súd  manželstvo rozviedol, mal. XXXXX, nar. 04.04.2001 sa zveruje do osobnej starostlivosti matky a otec sa zaväzuje  prispievať na výživu mal. XXXXX sumou  60,-Eur mesačne, vždy do 15. dňa v mesiaci vopred, ktoré je  povinný platiť vždy do  15.dňa  v mesiaci vopred  k rukám matky a  rozsudkom Okresného súdu v Novom Meste nad  Váhom pod. č. 4P/293/2012-351 zo dňa 21.02.2013 , právoplatného  dňa 28.03.2013 a vykonateľného dňa 28.03.2013, ktorým  súd otca  zaväzuje  prispievať na výživu  XXXXX , nar. 29.12.1993 sumou 70 Eur mesačne, nedoplatok na zročnom výživnom za obdobie od 25.10.2012 do 28.02.2013 vo výške 295,82,- Eur sa zaväzuje splácať po 10,- Eur spolu s bežným výživným ktoré je povinný platiť vždy do 15.dňa  v mesiaci vopred k rukám XXXXX , pričom XXXXX si riadne neplnil svoju vyživovaciu povinnosť na maloletého XXXXX  v období od 01.12.2012 do 12.11.2013 čím mu vznikol dlh vo výške 660,- Eur,  a na  XXXXX v období od 01.04.2013 do 31.08.2013,  čím mu vznikol dlh vo výške 350,-Eur , pričom XXXXX bol od 23.01.2012  do 01.10.2012 zamestnancom  spoločnosti XXXXX následne  bol od dňa 02.10.2012   zaevidovaný  ako uchádzač o zamestnanie na ÚPSVaR XXXXX,  kde bol dňa  13.03.2013 vyradený  z dôvodu nespolupráce  s ÚPSVaR Nové Mesto nad  Váhom,  v období  od  dňa 14.03.2013 do  dňa  25.06.2013  bol  dobrovoľne  nezamestnaný,  od  dňa 26.06.2013 až do súčasnosti je vedený  v evidencii uchádzačov o zamestnanie , nie je poberateľom  dávok a príspevkov  v hmotnej núdzi,

lebo zanikla trestnosť činu

Odôvodnenie:
	Proti obvinenému je vedené trestné stíhanie pre prečin zanedbanie povinnej výživy podľa § 207 odsek 1 Trestného zákona na skutkovom základe uvedenom vo výrokovej časti tohto uznesenie.

	Dňa 30.04.2014 bol na tunajšiu prokuratúru predložený návrh policajta na zastavenie trestného stíhania, pretože dodatočným zaplatením dlžného výživného voči obom vyživovaným osobám došlo k zániku trestnosti prečinu zanedbania povinnej výživy podľa § 207 Trestného zákona.

	V rámci skráteného vyšetrovania bola vypočutá poškodená XXXXX, ktorá uviedla, že vyživovacia povinnosť obvineného bola dodatočne splnená v celom rozsahu tým, že po uzatvorení ústanej dohody o započítaní medzi obvineným a poškodenou XXXXX bola započítaná je pohľadávka na nezaplatenom výživnom voči pohľadávke obvineného na zaplatenie pomernej časti kúpnej ceny za spoločný byt, ktorý patril do bezpodielového spoluvlastníctva manželov. Z obsahu  výpovede poškodenej ďalej vyplýva, že neplnenie vyživovacej povinnosti obvineným na vyživovanej osobe nezanechalo nijaké trvalé, negatívne následky.
Druhá vyživovaná osoba, poškodený XXXXX vo svojej výpovedi uviedol, že dlh voči nemu vo výške 350 Eur bol obvineným zaplatený a neplnenie vyživovacej povinnosti obvineným na ňom nezanechalo nijaké trvalé, negatívne následky. Podľa obsahu výpovedi poškodeného zanikla vyživovacia povinnosť obvineného voči nemu 31.08.2013, kedy ukončil stredoškolské vzdelania maturitou.

V zmysle § 86 ods. 1 Trestného zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. Podľa § 215 ods. 1 písm. h) Trestného poriadku prokurátor zastaví trestné stíhanie ak zanikla trestnosť činu.

Z uvedeného vyplýva, že trestnosť činu obvineného zanikla dodatočným zaplatením dlžného výživného a preto bolo potrebné rozhodnúť tak ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Jaromír Prokeš
prokurátor